FAM. II. PANISCUS. 627 



gustioribus. Mares ambarum specierum tamen in- 

 terdum difficiles distinctu sunt. Feminae longitu- 

 dine terebrae semper satis differunt. 



Longitudo maris 3 — fere 9, feminae 3 3 / 4 — 8 

 linearum. Caput mandibulis apice nigris, facie 

 interdum flavicante; oculis et ocellis, interdum 

 quoque parte postica occipitis, fuscis aut nigris. 

 Antennae apice plerumque obscuriores aut fusces- 

 centes, mari rarius fuscae aut nigricantes basi testa- 

 ceo-ferruginea. Thorax interdum lineis longitu- 

 dinalibus dorsalibus fuscescentibus. Alae hyalinae 

 aut subflavo-hyalinae; stigmate testaceo aut stra- 

 mineo, mari interdum fuscescente, radio fusco aut 

 testaceo, radice et squamula testaceis; areola irre- 

 gulari subsessili, plerumque semicompleta, nervi 

 exterioris parte infera obsoleta. Pedes fulvi, mari 

 rarius ferruginei tarsis posticis interdum pallidio- 

 ribus. Abdomen capite thoraceque longius aut 

 duplo longius, compressum, apice mari obtusum 

 feminae truncatum; testaceum, saepe apicem ver- 

 sus fuscescens, aut subfuscum basin versus fulvum, 

 rarissime segmentis 6 et 7 totis et segmenti 5 apice 

 nigrofuscis; segmento primo apicem versus sensim 

 paulo latiore, latitudine quinquies aut sexies lon- 

 giore, parte antica duplo aut plus duplo longiore 

 quam petiolus. Aculeus longitudine quintae aut 

 sextae partis abdominis, niger, terebra castanea 

 aut fusca. 



Mares et feminas hujus speciei vulgaris cepi, 

 mensibus Augusti et Septembris, circa Gottingam 

 et passim in Silesia, in fruticetis, rarius in umbel- 



40* 



